望花有感
作者：王令
朝代：宋

paragraphs: 春来幾時余不知，但怪日日柳梢好。
我嗟無地自種花，常恐東風只生草。
誰家有園不可入，時時縱欲信自到。
寒梅最香落已闌，桃杏雖遲亦顛倒。
髙枝飛鳥夜踏空，低樹狂兒日摧抝。
惟餘零落滿地紅，主人更聽奴頻掃。
悲来四顧慷慨歌，要且傾酒澆顔酡。
春歸欲挽誰有力，河濁雖泣行奈何。